Viborger Samler, 1839-02-11
J No. 38 af Kjøbenhavnsposten læses følgende Jnserat: "Paa Grund af Dødsfald er i denne Tid Bogtrykkeriet i Viborg tilfals, og med dette agtes tillige afhændet Privilegiet til Udgivelsen af Viborger Samler. Vi have oftere udtalt os om Ønskeligheden af en uafhængig og dygtig Provindsjournalistik. At denne nu overhoved vil fremmes i samme Grad, som en selvstændig Communalforfatning udvikler sig, er vel ikke usandsynligt, og at Jntelligentsens Tilstand i de forskjellige Byer maatte antages at være et vigtigt Moment heri, er vel unegteligt; men dette synes imidlertid ikke ganske at have været Tilfældet hidtil. Hvad Jntelligents angaaer, bør vel saaledes Viborg betragtes som en af de Byer, der staae høist; men medens de fleste større Provindstæders Blade i Løbet af de senere Aar have gjort ikke ubetydelige Skridt fremad, synes Viborger Samler at have foretrukket at styre sine Fjed i modsat Retning. Dens Forlægger har stedse baaret Omsorg for, at dens ydre Udstyrelse var saa tarvelig som det anstændigviis var muligt, og dens Redacteur synes at have havt alt for megen Takt til at ville forstyrre Harmonien ved at lade den indre Udstyrelse danne nogen Modsætning til den ydre. Denne Harmoni turde imidlertid let forstyrres, hvis den nye Erhverver af Privilegiet, som vi ville haabe, ikke skulde hylde sin Formands Anskuelse: en forandret Redaction vilde da blive forneden, og en saadan har sikkert Bladets Publicum allerede i lang Tid med Længsel seet imøde. Angaaende den første Passus af denne Artikel, ifølge hvilken Privilegiet til Udgivelsen af Viborger Samler, skulde afhændes som en Handelsartikel, saa synes denne Beretning saa lidet at stemme med Maaden, hvorpaa slige Privilegier, pleie at meddeles, at der med al Respect for Kjøbenhavnspostens Autoritet torde være Tvivl om Paalideligheden heraf. Med Hensyn til det personlige Angreb paa dette Blads Redaction torde det være hensigtsmæssigt at betragte de Vanskeligheder, der have ligget i Veien for at bringe Bladet til en større Fuldkommenhed. Den ikke store By og den saare tyndt befolkede Omegn have saa meget mindre kunnet yde et tilfredsstillende Abonnement til at kunne anskaffe de fornødne Hjælpemidler til Avisens Redaction, som ogsaa Post gangen indtil den allersidste Tid har været saa ufordeelagtig for denne, at f. Ex. Randersavisen den ene Gang om Ugen har seet sig istand til at kunne meddele alle de indenlandske og den største Deel af de udenlandske Nyheder med samme Post som bragte de hamb. og kjøb. Tidender, hvilket jo absolut maatte svække Samlerens Jnteresse og som Følge deraf forringe Abonnementet. Saaledes troede Samlerens afdøde Forlægger at maatte indskrænke sig til at holde een af de hamborgske Tidender (Neue Zeitung) til Kilde for de udenrigske Nyheder og med Hensyn til de indenlandske Tidender af Sparsomhed at holde flere af disse i Fælledsskab med Andre, til hvem de efter den første Afbenyttelse af Redactionen afleveredes. Jngen billigdommende vil miskjende, hvilke Baand saadanne Forhold, især ved Bladets indskrænkede Omfang, have maattet paalægge Redactionen. Hertil skylder jeg mig selv endnu at føie, at Samlerens afdøde Forlægger i den sidste Række af Aar har selv som oftest besørget de indenlandske Artikler, for at bevirke en hurtigere Tilendebringelse af Arbeidet. Viborg, den 11te Febr. 1839. Nerenst.